Okresná prokuratúra Levice 
Šafárikova 7, 934 01 Levice 1 	

Sp. zn. : 1 Pv 823/11/4402	Levice, 18.5.2012
EEČ : 2-31-53-2012

U Z N E S E N I E

Trestná vec:	obvinený XXXXX  
Prečin:	nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Levice
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
dňa 21.12.2011 v čase o 19.40 hod. v Leviciach, ul. Sv. Michala 35 pri vchode do budovy Obvodného oddelenia PZ v Leviciach bola hliadkou Obvodného oddelenia PZ v Leviciach nájdená otváracia koženková pánska peňaženka čiernej farby s obsahom občiansky preukaz na meno XXXXX, nar. XXXXX, bytom XXXXX, Tekovská Nová Ves č. 34, karta poistenca ZP Dôvera na meno XXXXX, nar. XXXXX v Leviciach, bytom XXXXX 34, bankomatová karta MAESTRO Dexia na meno XXXXX, nar. XXXXX, cestovná karta SAD na meno XXXXX, nar. XXXXX, plastová karta s označením KEYCARD, 1 ks plastový igelitový sáčok s obsahom sušenej rastliny nezisteného pôvodu, 1ks čiernobiely poskladaný papier s obsahom bielej kryštalickej látky, nezisteného pôvodu, pričom vypracovaným znaleckým posudkom č. ČES:PPZ-KEU-BA-EXP-2012/500 KEU Bratislava bolo zistené, že čiernobiely poskladaný papier obsahoval biely kryštalický materiál, bez viditeľných prímesí o hmotnosti 88mg obsahujúci účinnú látku metanfetamín v množstve väčšom ako 10mg, čo možno považovať za minimálne 1 obvykle jednorázovú dávku drogy, pričom metamfetamín je zaradený je v zmysle zákona č. 139/1998 Z.z. zaradený do II. skupiny psychotropných látok

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
          Poverený príslušník Policajného zboru Okresného riaditeľstva Policajného zboru Odboru poriadkovej  polície Obvodného oddelenia v Leviciach uznesením ČVS: ORP-1651/LV-LV-2011 zo dňa 21.12.2011 podľa § 199 odsek 1 Trestného poriadku začal trestné stíhanie  a uznesením ČVS: ORP-1651/LV-LV-2011 zo dňa 04.04.2012 podľa § 206 odsek 1 Trestného poriadku vzniesol obvinenie XXXXX pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1  Trestného zákona na tom skutkovom základe, ako je to uvedené vo výrokovej časti tohto uznesenia.
           Obvinený XXXXX  vo svojej výpovedi uviedol, že čo sa uvádza v uznesení o vznesení obvinenia ČVS: ORP-1651/LV-LV-2011 zo dňa 04.04.2012, vydaného povereným príslušníkom Policajného zboru Odboru poriadkovej polície Obvodného oddelenia v Leviciach sa zakladá na pravde. Ďalej uviedol, že pervitín, ktorý bol v koženej peňaženke zabalený v papierovej skladačke zakúpil za sumu 40,-€ spolu s marihuanou, ktorá bola v igelitovom sáčku od jemu neznámej osoby od jemu neznámej osoby.
	XXXXX Valentík uviedol, že po prezretí uvedenej peňaženky zistil, že sa v nej nachádzajú doklady na meno XXXXX, pričom okrem týchto dokladov v peňaženke našiel 1 ks plastového igelitového sáčka s obsahom sušenej rastliny nezisteného pôvodu, 1 ks čiernobiely poskladaný papier s obsahom bielej kryštalickej látky nezisteného pôvodu, čím u neho vzniklo podozrenie, že sa jedná o omamnú a psychotropnú látku, jed alebo prekurzor.
          Okrem vlastného priznania je zavinenie obvineného XXXXX preukázané aj výpoveďou svedka  XXXXX ako aj listinami - znaleckým posudkom Kriminalistického a expertízneho ústavu Policajného zboru v Bratislave číslo ČES:PPZ-KEU-BA-EXP-2012/500 z obsahu ktorého vyplýva, že čiernobiely poskladaný papier obsahoval biely kryštalický materiál, bez viditeľných prímesí o hmotnosti 88mg obsahujúci účinnú látku metanfetamín v množstve väčšom ako 10mg, čo možno považovať za minimálne 1 obvykle jednorázovú dávku drogy, pričom metamfetamín je zaradený je v zmysle zákona č. 139/1998 Z.z. zaradený do II. skupiny psychotropných látok. Pokiaľ ide o sušené konope ( marihuana),  to v danom prípade, vzhľadom na obsah THC ( menej ako 5mg ) v celkovom množstve 58 mg Kriminalistický a expertízny ústav PZ nepovažuje za obvykle jednorazovú dávku drogy.
          Podľa § 171 odsek 1 Trestného zákona „ kto neoprávnene prechováva pre vlastnú potrebu omamnú látku, psychotropnú látku, jed alebo prekurzor, potrestá sa odňatím slobody až na tri roky „ .
          Podľa § 216 odsek 1 Trestného poriadku „ v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak
          a/ vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne,
          b/ nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné potrebné opatrenia na jej náhradu, a
          c/ vzhľadom na osobu obvineného s prihliadnutím na jeho doterajší život a na okolnosti prípadu možno takého rozhodnutie považovať za dostačujúce „ .
          Podľa § 216 odsek 2 Trestného poriadku „ v uznesení o podmienečnom zastavení trestného stíhania sa určí obvinenému skúšobná doba na jeden rok až päť rokov. Skúšobná doba sa začína právoplatnosťou uznesenia o podmienečnom zastavení trestného stíhania „ .         
          Preskúmaním vyšetrovacieho spisu som zistil, že sú splnené všetky podmienky v zmysle ustanovenia § 216 odsek 1 písmeno a/, písmeno c/ Trestného poriadku na podmienečné zastavenie trestného stíhania.
          Horná hranica trestu odňatia slobody pre prečin nedovolenej výroby omamných a psychtropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona sú tri roky. Obvinený XXXXX dal súhlas na podmienečné zastavenie trestného stíhania dňa 02.05.2012. Zároveň obvinený vyhlásil, že spáchal skutok, za ktorý je stíhaný, pričom nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne.
          Z posudkov a z odpisu z registra trestov na obvineného XXXXX vyplýva, že  nebol doposiaľ  súdne trestaný, v rámci priestupkového konania postihovaný nebol.          Vzhľadom na vyššie uvedené   skutočnosti, osobu obvineného, s prihliadnutím na jeho doterajší život  a na okolnosti prípadu, možno takéto rozhodnutie považovať za dostačujúce, a preto som rozhodol tak, ako je to uvedené vo výrokovej časti tohto uznesenia.
         Podľa  § 217 odsek 1 Trestného poriadku „ ak obvinený v priebehu  skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie „ .
           S poukazom na vyššie uvedené skutočnosti som rozhodol tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jozef Šedivý
prokurátor